ચંદ્રકાંત પંડિતની આ જીતની માનસિકતાના દર્શન આ વર્ષના વિદર્ભના પર્ફોર્મન્સ પર સ્પષ્ટ દેખાય છે. વિદર્ભ આ વર્ષે આઠ મેચ રમ્યું એમાંથી છ જીત્યું અને બે ડ્રો રહી. આમ વિદર્ભની જીતની સરેરાશ રહી 75% જે પંડિતના કોચ બન્યા અગાઉ માત્ર 15% જેટલી જ હતી. પંડિતે માત્ર ટીમ ને જ નહીં પરંતુ વિદર્ભના કેટલાક ખેલાડીઓની રમતને પણ સાવ બદલી નાખી છે. અગાઉ આ ટીમ માત્ર ઉમેશ યાદવની બોલિંગ પર આધારિત રહેતી અને એ પણ જ્યારે તે આંતરરાષ્ટ્રીય ક્રિકેટ ન રમતો હોય ત્યારે. પરંતુ આ વર્ષે બાવીસ વર્ષીય સંજય રામાસ્વામીએ 66.82ની એવરેજ સાથે 735 રન ખડક્યા છે.